Varja

Varja on küla Ida-Viru maakonnas Lüganuse vallas.

Varja küla asub Tallinna-Narva maantee ääres.

Muinasajal oli külas tihe asustus. Küla põldudel on säilinud 7 kultuskivi. 1241. aastal oli Varja (Uvarelæ) külas 24 adramaad, millega Varja oli Lüganuse kihelkonnas suuruselt neljas.http://www.eestigiid.ee/?CatID=275&ItemID=876 

Küla kuulus Lüganuse kihelkonna Aa mõisa. 1940. aastal kuulus küla Lüganuse valda Virumaal.

Varjas asus postijaam. Esimene postijaamahoone valmis 1728. aastal. Varja postijaamast on säilinud ümberehitatud peahoone ja mõni kõrvalhoone.

Küla nimi võib tulla isikunimest (Varjus või Varjoi). 

Külanimi võib olla suguluses etnonüümiga "vadja" ning mõistega "varjupaik" (kindlustatud asula tähenduses, koos paljude teiste Var-tüveliste toponüümidega.

Vaata ka
Varja mõis
Varja rändrahn

Viited

Kategooria:Lüganuse vald
Kategooria:Ida-Viru maakonna külad